Ħarsa lejn l-istejjer ewlenin fil-ġurnal tal-lum
Imtella' Awwissu 9, 2020 - Aġġornata 9 Ta' Awwissu, 2020 7:56am Din hi ħarsa lejn l-istejjer ewlenin fil-ġurnal tal-lum, il-Ħadd 9 ta' Awwissu 2020. Storja fl-ewwel paġna tal-ġurnal The Times of Malta tgħid li aġent tax-shipping Malti huwa involut f'ċirku kriminali multimiljunari tad-drogi li l-ġimgħa l-oħra kien fil-mira ta' sanzjonijiet internazzjonali. Ir-rapport jgħid li hemm suspetti li l-operazzjoni kriminali qed twassal id-drogi mill-Libja għall-Italja u partijiet oħra tal-Ewropa bl-użu ta' żona ta' bunkering ftit il-barra mill-kosta Maltija. Il-ġurnal jirrapporta li l-Pulizija ta' Malta hi fost l-entitajiet tal-forzi tal-ordni internazzjonali li qed jinvestigaw din l-operazzjoni. Rapport ieħor fl-ewwel paġna jgħid li kważi 75% talt-tesserati tal-Partit Nazzjonalista jippreferi lil Bernard Grech bħala l-mexxej tal-Partit Nazzjonalista l-ġdid. Skont il-ġurnal dan joħroġ minn studju li ħejjiet il-kumpanija Misco, fost 400 membru tal-Partit Nazzjonalista. Torċa It-Torċa fl-ewwel paġna rapport li jgħid skont stħarriġ tal-opinjoni pubblika kummissjonat mit-Torċa l-Partit Laburista għandu l-appoġġ ta' kważi 56% tal-elettorat. Zieda ta' punt perċentwal fuq ir-riżultat elettorali tal-2017. Rapport ieħor jgħid li fil-ġimgħa bejn il-31 ta' Lulju u s-7 ta' Awwissu madwar l-Unjoni Ewropea kien hemm żieda sostanzjali fil-każijiet pożittivi għall-Covid-19. Fil-fatt instabu kważi 74,000 każ ġdid ta' coronavirus fil-pajjiżi kollha tal-Unjoni. Dan b'kuntrast għas-64,000 każ li kienu nstabu pożittivi ġimgħa qabel. Malta ma kinitx eċċezzjoni, b'żieda ta' 171 każ, kontra 138 każ fil-ġimgħa preċedenti. Il-ġurnal jgħid li għalhekk ir-rata ta' pożittivi f'pajjiżna baqgħet stabbli u hija punt perċentwali anqas minn dik fl-Unjoni Ewropea. Il-Mument Fil-faċċat ta' quddiem il-Mument b'rapport li jgħid li Robert Abela qed jirrepeti kliem Alfred Sant li bħala Prim Ministru kien qal biex jitgawda sajf wara li ħoloq kriżi politika meta sejjaħ elezzjoniwara 22 xahar fil-Gvern. Il-mument jgħid li Dr Abela bid deċiżjonijiet żbaljati tiegħu daħħal lill-poplu fi kriżi. Rapport ieħor fl-ewwel paġna jgħid li Malta fl-aħħar post fl-Ewropa fil-ġlieda kontra l-ħasil ta' flus waqt li storja oħra tgħid li d-danger man wieġeb mhux ħati għall-qtil ta' ibnu. Fl-ewwel paġna l-ġurnal MaltaToday jgħid li permezz ta' liġi ġdida l-awtoritajiet se jkunu jistgħu jikkonfiskaw proprjetà lussuż ta' persuni suspettati b'kriminalità anke jekk ma jkunx hemm kundanna mill-Qrati. Rapport ieħor fl-ewwel paġna jgħid li skont stħarriġ tal-Ġurnal Bernard Grech qed igawdi huwa fdat fost il-maġġor parti tal-membri tal-Partit Nazzjonalista. Kulħadd Il-faċċata tal-kulħadd maqsuma fi tnejn b'rapport li jgħid li Skont l-istatistika ppubblikata mill-Organizzazzjoni Dinjijatas-Saħħa (WHO), Malta għandhafost l-inqas inċidenzi baxxi tal-COVID-19 mill-pajjiżi kollhamembri fl-Unjoni Ewropea. Rapport ieħor jgħid li nies qrib ħafna tal-Kap attwali Nazzjonalista Adrian Delia wrew it-tħassib li d-deputati ribelli se jkunu qed jużaw "l-arma favorita tagħhom", b'referenza għall-manipulazzjoni tal-imħuħ permezz tal-midja, biex skont il-ġurnal ikomplu jħammġu jiskreditaw il-favorit tagħhom tul il-kampanja li twassal għall-elezzjoni ta' Kap. Il-ġurnal The Malta Independent fl-ewwel faċċata bi storja li tikkwota ld-Direttur tal-Fondazzjoni Aditus jgħid li hija assurda l-idea li tisforza immigranti jgħixu fuq vapuri għall-numru ta' ġimgħat. Rapport ieħor fil-faċċata jislet partijiet mill-intervista tal-ġurnal ma' Bernard Grech li qal li mhuwa parti mill-ebda fazzzjoni u jrid li jagħqad il-Partit. Illum Il-gazzetta Illum fl-ewwel paġna bi storja li tgħid li l-Ministru tal-Edukazzjoni Owen Bonnici jinsab taħt pressjoni mill-Ġenituri dwar il-ftuħ tal-iskejjel b'mod speċjali minn ġenituri ta' tfal b'diżabbiltà. Il-ġurnal jgħid li madanakollu Oliver Scicluna mill-Kummissjoni Nazzjonali Persuna b'diżabbiltà qed jittama li jiftħu speċjalment għal studenti b'awtiżmu u sfidi intellettwali.